Το μέγαρο Μπελβεντέρε στη Βιέννη.
Ο **τουρισμός** αποτελεί σημαντικό μέρος της **αυστριακής** οικονομίας, που αποδίδει σχεδόν το 9% του ακαθάριστου εγχώριου προϊόντος της χώρας.
Το 2007, ο συνολικός αριθμός των διανυκτερευόντων τουριστών ήταν σχεδόν ο ίδιος για το καλοκαίρι και το χειμώνα, με περιόδους αιχμής τον Φεβρουάριο και τον Ιούλιο ως τον Αύγουστο.

Το 2007 η Αυστρία βρισκόταν στην 9η θέση παγκοσμίως σε τουριστικές εισπράξεις από αλλοδαπούς, οι οποίες έφθασαν τα 18,9 δισεκατομμύρια δολάρια. Όσον αφορά τις αφίξεις των αλλοδαπών τουριστών κατείχε τη 12η θέση, έχοντας 20,8 εκατομμύρια τουρίστες.

Η Βιέννη προσελκύει το μεγαλύτερο μέρος αυτών των τουριστών, τόσο το καλοκαίρι, όσο και το χειμώνα. Το Σάλτσμπουργκ λαμβάνει περίπου το ένα πέμπτο των τουριστικών διανυκτερεύσεων, σε σχέση με τη Βιέννη. Την χειμερινή περίοδο, μια σειρά από θέρετρα χειμερινών αθλημάτων, ξεπερνούν το Σάλτσμπουργκ στον αριθμό των τουριστικών διανυκτερεύσεων, όπως το Σόλντεν, το Σάλμπαχ-Χίντεργκλεμ, το Ισγκλ, το Σανκτ Άντον αμ Άρλμπεργκ και το Ομπερτάουερν.

Τα ταξίδια στην Αυστρία περιλαμβάνουν, ως επί το πλείστον, εκδρομές στη Βιέννη, τον Καθεδρικό Ναό του Αγίου Στεφάνου, τα παραδοσιακά οινοποιία (*Heurigen*) και ρομαντικές μουσικές εκδηλώσεις με χορό Βαλς. Σημαντικοί προορισμοί είναι το Σάλτσμπουργκ, γενέτειρα του Βόλφγκανγκ Αμαντέους Μότσαρτ, το Ίνσμπρουκ, πρωτεύουσα του Τυρόλο και περιβάλλεται από τις Άλπεις, και οι κοιλάδες του Δούναβη με τους αμπελώνες τους, όπως για παράδειγμα το Βαχάου και το Ντουνκελστάινερβαλντ, που βρίσκονται μεταξύ του Μελκ και του Κρεμς αν ντερ Ντόναου. Στο δυτικό τμήμα της χώρας, η επαρχία Φόραρλμπεργκ φθάνει ως τη Λίμνη της Κωνσταντίας, στο ανατολικό τμήμα της Λίμνης Ναϊζίντλ. Τα τρία πιο διάσημα αξιοθέατα στην Αυστρία είναι τα Ανάκτορα Σενμπρούν (2.590.000 επισκέπτες ετησίως), ο Ζωολογικός Κήπος της Βιέννης (2.453.987 επισκέπτες) και η Βασιλική του Μαριατσέλ (1.500.000 επισκέπτες).

Μεγάλης τουριστικής σημασίας είναι τα αυστριακή θέρετρα σκι, πεζοπορίας και ορειβασίας στις Άλπεις, καθώς και οι οικογενειακοί χώροι αναψυχής, όπως το θεματικό πάρκο «Νερό των Μαγισσών» στο Τυρόλο. Το ίδιο ισχύει και για τις πολυάριθμες λίμνες της Αυστρίας, όπως η Λίμνη Βόλφγκανγκ και η Λίμνη Βέρτερ, και για τα κάστρα.

Για τους επισκέπτες που ενδιαφέρονται για την τέχνη σύγχρονων μέσων, υπάρχει το Αρς Ελεκτρόνικα Σέντερ στην πόλη Λιντς. Από το 1979 αυτό το εκθεσιακό κέντρο οργανώνει το Φεστιβάλ Αρς Ελεκτρόνικα και αποδίδει το βραβείο Πριξ Αρς Ελεκτρόνικα, το ανώτερο παγκόσμιο βραβείο για την σύγχρονη τέχνη μέσων.

Αφίξεις ανά εθνικότητα
----------------------

Οι περισσότεροι επισκέπτες που έφθασαν στην Αυστρία σε βραχυπρόθεσμη βάση, το 2014, προέρχονταν από τις ακόλουθες χώρες:

|
|  |
| Θέση | Χώρα προέλευσης | Αριθμός |
| 1 | Γερμανία ! Γερμανία | 11.750.027 |
| 2 | Ολλανδία ! Ολλανδία | 1.671.581 |
| 3 | Ελβετία ! Ελβετία | 1.309.660 |
| 4 | Ιταλία ! Ιταλία | 1.051.490 |
| 5 | Ηνωμένο Βασίλειο ! Ηνωμένο Βασίλειο | 802.552 |
| 6 | Τσεχία ! Τσεχία | 660.086 |
| 7 | Ηνωμένες Πολιτείες ! Ηνωμένες Πολιτείες | 632.512 |
| 8 | Γαλλία ! Γαλλία | 516.770 |
| 9 | Βέλγιο ! Βέλγιο | 514.264 |
| 10 | Κίνα ! Κίνα | 497.925 |
| 11 | Ουγγαρία ! Ουγγαρία | 493.055 |
| 12 | Ρωσία ! Ρωσία | 467.565 |
| 13 | Πολωνία ! Πολωνία | 425.730 |
| 14 | Ισπανία ! Ισπανία | 309.794 |
| 15 | Δανία ! Δανία | 264.704 |
| 16 | Ρουμανία ! Ρουμανία | 264.704 |
| 17 | Ιαπωνία ! Ιαπωνία | 245.306 |
| 18 | Νότια Κορέα ! Νότια Κορέα | 234.557 |
| 19 | Σουηδία ! Σουηδία | 205.501 |
| 20 | Σλοβακία ! Σλοβακία | 176.760 |
|  | Σύνολο αλλοδαπών τουριστών | 25.291.371 |

Παραπομπές
----------

1. 1 2 3 4 5  «TOURISMUS IN ÖSTERREICH 2007» (PDF) (στα German). BMWA, WKO, Statistik Austria. Μάιος 2008. Αρχειοθετήθηκε από το πρωτότυπο (PDF) στις 18 Δεκεμβρίου 2008. Ανακτήθηκε στις 18 Νοεμβρίου 2008. CS1 maint: Μη αναγνωρίσιμη γλώσσα (link)
2. 1 2  «UNTWO World Tourism Barometer, Vol.6 No.2» (PDF). UNTWO. Ιούνιος 2008. Αρχειοθετήθηκε από το πρωτότυπο (PDF) στις 19 Αυγούστου 2008. Ανακτήθηκε στις 18 Νοεμβρίου 2008.
3. ↑  «Die wichtigsten Sehenswürdigkeiten in Österreich». Αρχειοθετήθηκε από το πρωτότυπο στις 30 Μαΐου 2009. Ανακτήθηκε στις 9 Μαΐου 2016.
4. ↑  Tourismus in Österreich 2014

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τουρισμός στην Αυστρία** |


|  |  |
| --- | --- |
| WikiVoyage logoWikiVoyage logo | Στο Wikivoyage υπάρχει ταξιδιωτικός οδηγός σχετικός με το λήμμα:   **Τουρισμός στην Αυστρία** |

* Επίσημη Ιστοσελίδα του Αυστριακής Εθνικής Τουριστικής Υπηρεσίας